Keskustelu:Luettelo Hirvensalmen julkisista taideteoksista ja muistomerkeistä

message: Kuvattu kuvaa vailla olleet kohteet, ja aiemmin kuvatut uusiksi. Desantin uhrin muistomerkkiä sai hakea tovin metsästä, kun mitään opastetta tai polkua ei kohteelle ollut; hyttysmyrkky ja maastokartan ote paperimuodossa auttoivat perille. Taulukon Vapaussodan mm on myös aiemman kirkon mm, joten luultavasti vaihdan kuvan sellaiseen, josta tästä kertovan tekstin saa selvemmin luettua (tai laitan 2. kuvan aiemman perään samaan taulukkoon). Lisälöydöt: Hirvensalmen kirkkomaalla on myös Karjalaan jääneiden vainajien muistomerkki. Kotiseutumuseon ja käsityöaseman ulkoseinältä kuvattu muistolaatta. --Paju (keskustelu) 7. elokuuta 2020 kello 02.00 (EEST)
thread_title: Kohteet kuvattu, pari uutta löytöä

message: Tämä sotahistoriallinen hautamuistomerkki, jonka minäkin olen valokuvannut, vaikuttaisi olevan yksittäisen henkilön hauta. Se ei tällä perusteella siis olisi yhteismuistomerkki. Mannerheiminristin ritarien, kenraalien tms. hautoja, joista osalla on huomattavia muistomerkkejä, ei ole katsottu yhteismuistomerkeiksi. Katsotaanko yksittäisten jääkärien hautamuistomerkit jostain syystä erityistapauksiksi? Useat kunnat tuovat esille oman kuntansa tunnettuja henkilöitä myös hautausmailta, joten ei ole ihme, että lähteistystä haudalle löytyy.--Paju (keskustelu) 13. elokuuta 2020 kello 02.56 (EEST)
replies: text: Kommentoin samalla linjalla kuin aiemminkin: mielestäni näitä yksittäisten merkkihenkilöiden hautamuistomerkkejä voitaisiin siirtää hautausmaita (tai kirkkoa ja hautausmaata) käsitteleviin artikkeleihin. Tässä tapauksessa artikkeli olisi Hirvensalmen kirkko. (Jos tuo artikkeli paisuu, kirkon ja hautausmaan voisi eriyttää omiin artikkeleihinsa.) --Aulis Eskola (keskustelu) 13. elokuuta 2020 kello 10.53 (EEST)
replies: text: :Mieluiten mainitsisi kirkon seiniin ja kirkkomaalle sekä sisätiloihin sijoitetut merkittävimmät julkiset taideteokset ja (miltei kaikki) yhteismuistomerkit kirkkoa koskevan artikkelin yhteyteen, jos mahdollista ja harrastusta riittää. Hautausmaiden muistomerkit käsittelisin erillisessä artikkelissa. Tosin poikkeuksena tai vaihtoehtoisena tyylinä voisi olla kulttuurihistoriallisia kokonaisuuksia (esim. RKY-kohteet) esittelevä kirjoittava ote kirkosta miljöineen, joissa yhteyksissä myös hautausmaiden merkittäviä kohteita voisi tulisi lähteistetysti esitellä. Lähteistyksellä en tarkoita vain seurakunnan lyhyttä hautausmaan verkkosivua. Kulttuurihistoriallinen kuvaus ei ole vain (sota/hauta)muistomerkkien listausta hautausmaista, hyvä ote vaatisi helposti kosolti paikallis- ja kirkkohistoriallista taustoitusta. Jos joidenkin perinne- ja verkkojulkaisujen esilletuomia sotamuistomerkkejä vain (tai erityisesti) julkituodaan, hautausmaiden esittely mielestäni vääristyy, unohtaa kulttuurin, vallan ja talouselämän vaikuttajia ja muuta hautausmaataidetta sekä miljötä (ääni/eliöstömaisemineen). Hyvällä onnella Museovirasto, maakunta- tai paikallismuseot, kotiseutuyhdistykset ja/tai seurakunnat tms. ovat kirjoittaneet aiheista. Tästä tuli näköjään vähän maalaileva mielipidekirjoitus, mutta haitanneeko tuo...--Paju (keskustelu) 18. elokuuta 2020 kello 13.15 (EEST)
thread_title:  Tapaus yhden henkilön Jääkärimuistomerkki